ఆంధ్రప్రదేశ్ తీరప్రాంతం

thumb|ఆంధ్రప్రదేశ్ తీరప్రాంత కారిడార్
**ఆంధ్రప్రదేశ్ తీరప్రాంతం** బంగాళాఖాతం, భారత ద్వీపకల్పం  ఆగ్నేయ తీరంలో ఉంది.  ఇది ఉత్తరసర్కారులో భాగం. 975 కిమీ (606 మైళ్ళు) పొడవుతో ఇది గుజరాత్ తరువాత భారతదేశంలో రెండవ పొడవైన తీరప్రాంతాన్ని కలిగి ఉన్న రాష్ట్రంగా ఆంధ్రప్రదేశ్  ఉంది. ఆంధ్రప్రదేశ్ రాష్ట్ర తీరప్రాంత ప్రాంతంలో ఓడరేవులు, పడవలు , వన్య జీవులు, ఇసుకరీచ్‌లుతో తూర్పు కనుమలు ఉన్నాయి.

## భౌగోళికం
ఆంధ్రప్రదేశ్ తీర ప్రాంతం శ్రీకాకుళం జిల్లా ఇచ్ఛాపురం నుండి తిరుపతి జిల్లా వరకు విస్తరించి ఉంది.  భౌగోళికంగా ఒరిస్సా  తమిళనాడు తీరాల మధ్య ఆంధ్రప్రదేశ్ రాష్ట్రం ఉంది. ఆంధ్రప్రదేశ్ రాష్ట్ర  తీర ప్రాంతంలో చిత్తడి నేలలు 1, 140.7  కిమీ (ID1) చదరపు మైలు విస్తీర్ణంలో ఉన్నాయి.

## తీరప్రాంత జిల్లాల జాబితా
ఆంధ్రప్రదేశ్‌లో మొత్తం 12 జిల్లాలు ఆంధ్రప్రదేశ్ తీరప్రాంతాన్ని ఆనుకొని ఉన్నాయి. ఈ జిల్లాలలో  ఉత్తరాంధ్ర ప్రాంతంలో, నాలుగు జిల్లాలు తీర ప్రాంతాన్ని ఆనుకొని ఉన్నాయి.  కోస్తాంధ్ర ప్రాంతంలో నాలుగు జిల్లాలు ఆంధ్రప్రదేశ్ తీర ప్రాంతాన్ని ఆనుకొని ఉన్నాయి. రాయలసీమ ప్రాంతం లొ ఒక జిల్లా తీర ప్రాంతాన్ని అనుకొని ఉంది. ఈ జిల్లాల జాబితా ఈ క్రింది విధంగా ఉంది.

## ఉత్తరాంధ్ర
* శ్రీకాకుళం
* విజయనగరం
* విశాఖపట్నం
* అనకాపల్లి

## కోస్తాంధ్ర
* కాకినాడ
* కొనసీమ
* పశ్చిమ గోదావరి
* కృష్ణా
* బాపట్ల
* ప్రకాశం
* శ్రీ పొట్టి శ్రీరాములు నెల్లూరు

## రాయలసీమ
* తిరుపతి

## ఆర్థిక వ్యవస్థ

### పర్యాటకం
ఆంధ్రప్రదేశ్ తీరప్రాంతంలో భీమిలి బీచ్, రుషికొండ బీచ్, భవనపాడు బీచ్, రామకృష్ణ మిషన్ బీచ్, యారాడా బీచ్, ఓడారేవు బీచ్, సూర్యలంక బీచ్  నరసాపూర్ వంటి బీచ్‌లు ఆంధ్రప్రదేశ్ తీరప్రాంతాన్ని ఆనుకొని ఉన్నాయి. ముఖ్యంగా విశాఖపట్నం జిల్లా అనేక బీచ్‌లకు నిలయం.

### మత్స్య  జలచరాలు
తీరప్రాంతాల్లోని రైతులు ప్రధానంగా సముద్రంలోని రొయ్యలు, చేపలును పట్టుకొని అమ్ముతూ ఉంటారు. ప్రతిరోజు తీరప్రాంతంలోని రైతులు చేపలను పట్టుకోవడానికి వాటి అమ్మడానికి ఎక్కువ సమయం కేటాయిస్తారు . ఆంధ్రప్రదేశ్ తీర ప్రాంతంలో ఎక్కువగా ఆక్వా రంగం ప్రసిద్ధి చెందింది.

## ఖనిజ నిక్షేపాలు
ఆంధ్రప్రదేశ్ తీరప్రాంతం కారిడార్లో  ఇసుక, ఇల్మెనైట్, ల్యూకాక్సిన్, మోనాజైట్ వంటి భారీ ఖనిజ నిక్షేపాలు పుష్కలంగా ఉన్నాయి. ఆంధ్రప్రదేశ్ రాష్ట్ర తీరం వెంబడి ఉన్న  ఇసుకబీచ్‌లలో 241 మిలియన్ టన్నుల ఖనిజ నిల్వలు ఉన్నాయి.

## సముద్ర వ్యాపారం
మధ్యయుగ కాలంలో, బ్రిటిష్, డచ్ వారు భారత తీరం వెంబడి వాణిజ్య రంగం విస్తరించారు, ఆంధ్రప్రదేశ్ తీరం వారి వ్యాపార కార్యకలాపాలను కొనసాగించడానికి బ్రిటీష్ వారికి ఆంధ్రప్రదేశ్ సముద్రతీరం గమ్యస్థానంగా ఉండేది. భీమునిపట్నం వంటి కొన్ని తీరప్రాంత పట్టణాల్లో దీనికి సంబంధించిన ఆధారాలు కనిపిస్తాయి. ఈ తీరప్రాంతం ప్రధాన, మధ్యంతర  చిన్న ఓడరేవులతో పాటు ఇతర దేశాలతో వ్యాపార వాణిజ్యాలకు. ఆంధ్రప్రదేశ్ తీర ప్రాంతం నిలయంగా ఉంది. మత్స్య నౌకాశ్రయాలకు నిలయం. విశాఖపట్నం నౌకాశ్రయం భారతదేశంలో నే అతిపెద్ద నౌకాశ్రయంగా ఉంది, అలాగే నెల్లూరు జిల్లా శ్రీకాకుళం జిల్లా, కృష్ణపట్నం నౌకాశ్రయాల మధ్య అనేక ఇతర నౌకాశ్రయాలు ఉన్నాయి.

## ఉష్ణమండల తుఫాను ప్రభావాలు
ఆంధ్రప్రదేశ్ తీర ప్రాంతంలోని బంగాళాఖాతంలో తుఫాన్లు ఎక్కువగా సంభవిస్తుంటాయి, 1892-1997 మధ్య ఆంధ్రప్రదేశ్ తీర ప్రాంతంలో 71 తుఫాన్లు వచ్చాయి.  తీవ్రమైన,  సాధారణ తుఫానులతో ప్రభావితమైన జిల్లాలలో నెల్లూరు జిల్లా మొదటి స్థానంలో ఉంది. వరద వస్తే ఆంధ్రప్రదేశ్ తీర ప్రాంతంలోని ప్రజలకు రక్షణ లేకపోవడం, నీటిపారుదల వ్యవస్థలు, కాలువలు పొంగిపోవడం  కట్టలు తెగిపోవడం వంటి అనేక కారణాలవల్ల ఆంధ్రప్రదేశ్ తీర ప్రాంతంలో ఎక్కువగా ఆస్తి నష్టం జరుగుతుంది.

## ఇవి కూడా చూడండి

* ఉత్తర సర్కారులు

## మూలాలు


వర్గం:ఆంధ్రప్రదేశ్ భౌగోళికాంశాలు
వర్గం:ఆంధ్రప్రదేశ్